Allir eru sammála um að heimasíður eigi að vera sem aðgengilegastar og þægilegastar fyrir notandann . Í því felst að notandi fái strax gott yfirlit yfir efni síðunnar þegar hann opnar hana . Eins að leitarvél sé í góðu lagi . Sumar heimasíður eru umfangsmiklar og geyma ótrúlegt magn upplýsinga . Mikilvægt er öllu sé skipað þar vel og skynsamlega niður svo að miklum tíma sé ekki varið í leit . En þó verður notandi að gera sér grein fyrir því að alltaf þarf að verja einhverjum tíma til að ná yfirsýn yfir heimasíðu og átta sig á uppbyggingu hennar . Nú er búið að stytta leiðina að útvarpsmessum og morgunbænum á vef kirkjunnar , kirkjan.is . Það er gott að kirkjufólk viti að auðvelt sé að hlusta á hvorttveggja á heimasíðu kirkjunnar og það þurfi ekki að fara langar leiðir . Þetta er að sjálfsögðu gert til að bæta þjónustuna . Útvarpsmessu og morgunbæn má finna undir flipanum Þjónusta á kirkjan.is – smellið á hann ! Þá sprettur þetta upp : Síðan smellir viðkomandi á Útvarpsmessur og morgunbænir og þá blasir við þessi gluggi : Nú er bara að velja hvort hlusti skuli á morgunbæn dagsins eða útvarpsguðsþjónustuna með því að smella á annað hvort merkið .